 Diyaaradda oo ka duushay magaalada Hargeysa, kuna jeedday Muqdisho, duullimaadkeeduna ahaa illaa magaalada Nairobi ee dalka Kenya, ayaa xilli ay dulmareysay deegaanka Qabri-Daharre ee Ismaamulka Soomaalida Itoobiya, dhulkana u jirtay 32,000 Soddon iyo labo kun oo cagood feet, waxaa uu mid ka mid ah Rakaabkii la socday oo lagu magacabo Maxamed Cali Jimcaale ku wargaliyay Shaqaalaha Jubba Airways in ay jirto Hooyo xanuunsaneysa oo Diyaaradda saaran, isla markaana u baahan in la caawiyo. 